CELEX: 32021R0999
Language: el
Date: 2021-06-21 00:00:00
Title: Εκτελεστικός κανονισμός (ΕΕ) 2021/999 του Συμβουλίου της 21ης Ιουνίου 2021 περί εφαρμογής του άρθρου 8α παράγραφος 1 του κανονισμού (ΕΚ) αριθ. 765/2006 σχετικά με περιοριστικά μέτρα όσον αφορά τη Λευκορωσία

21.6.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  LI 219/55
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/999 ΤΟΥ ΣΥΜΒΟΥΛΙΟΥ
         της 21ης Ιουνίου 2021
         περί εφαρμογής του άρθρου 8α παράγραφος 1 του κανονισμού (ΕΚ) αριθ. 765/2006 σχετικά με περιοριστικά μέτρα όσον αφορά τη Λευκορωσία
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΈΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 765/2006 του Συμβουλίου, της 18ης Μαΐου 2006, σχετικά με περιοριστικά μέτρα όσον αφορά τη Λευκορωσία (1), και ιδίως το άρθρο 8α παράγραφος 1,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 18 Μαΐου 2006 το Συμβούλιο εξέδωσε τον κανονισμό (ΕΚ) αριθ. 765/2006 σχετικά με περιοριστικά μέτρα όσον αφορά τη Λευκορωσία.
                  
               
                     (2)
                  
                  
                     Στις 24 και 25 Μαΐου 2021, το Ευρωπαϊκό Συμβούλιο εξέδωσε συμπεράσματα στα οποία καταδίκασε σθεναρά την καταναγκαστική προσγείωση πτήσης της Ryanair στο Μινσκ της Λευκορωσίας στις 23 Μαΐου 2021, θέτοντας σε κίνδυνο την ασφάλεια της αεροπορίας, καθώς και την κράτηση από τις αρχές της Λευκορωσίας του δημοσιογράφου Raman Pratasevich και της Sofia Sapega, και κάλεσε το Συμβούλιο να εγκρίνει, το συντομότερο δυνατόν, πρόσθετες καταχωρίσεις προσώπων και οντοτήτων με βάση το σχετικό πλαίσιο κυρώσεων.
                  
               
                     (3)
                  
                  
                     Λόγω της σοβαρότητας του περιστατικού, μία επιπλέον οντότητα θα πρέπει να περιληφθεί στον κατάλογο των φυσικών και νομικών προσώπων, οντοτήτων και φορέων που υπόκεινται σε περιοριστικά μέτρα που περιλαμβάνονται στο παράρτημα Ι του κανονισμού (ΕΚ) αριθ. 765/2006.
                  
               
                     (4)
                  
                  
                     Το παράρτημα Ι του κανονισμού (ΕΚ) αριθ. 765/2006 θα πρέπει, κατά συνέπεια, να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα Ι του κανονισμού (ΕΚ) αριθ. 765/2006 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Λουξεμβούργο, 21 Ιουνίου 2021.
            
               
                  Για το Συμβούλιο
               
               
                  Ο Πρόεδρος
               
               J. BORRELL FONTELLES
            
         
         
            (1)  ΕΕ L 134 της 20.5.2006, σ. 1.
      
      
         
            ΠΑΡΑΡΤΗΜΑ
            Το παράρτημα 1 του κανονισμού (ΕΚ) αριθ. 765/2006 τροποποιείται ως εξής:
            
                        1)
                     
                     
                        η ακόλουθη οντότητα προστίθεται στον πίνακα «B. Νομικά πρόσωπα, οντότητες και φορείς που αναφέρονται στο άρθρο 2 παράγραφος 1»:
                        
                                     
                                 
                                 
                                    Ονοματεπώνυμα
                                    (μεταγραφή από τη λευκορωσική)
                                    (μεταγραφή από τη ρωσική)
                                 
                                 
                                    Ονοματεπώνυμα
                                    (λευκορωσική γραφή)
                                    (ρωσική γραφή)
                                 
                                 
                                    Στοιχεία ταυτοποίησης
                                 
                                 
                                    Λόγοι καταχώρισης
                                 
                                 
                                    Ημερομηνία καταχώρισης
                                 
                              
                                    «15.
                                 
                                 
                                    Belaeronavigatsia
                                    Υπό κρατική ιδιοκτησία επιχείρηση
                                 
                                 
                                    Λευκορωσική γραφή: Белаэронавiгация
                                    Дзяржаўнае прадпрыемства
                                 
                                 
                                    Διεύθυνση: Korotkevich 19, Μινσκ, 220039, Δημοκρατία της Λευκορωσίας
                                    Τηλ.: +375 (17) 215-40-51
                                 
                                 
                                    Η υπό κρατική ιδιοκτησία επιχείρηση BELAERONAVIGATSIA είναι υπεύθυνη για τον έλεγχο της εναέριας κυκλοφορίας της Λευκορωσίας. Επομένως, φέρει ευθύνη για την εκτροπή της επιβατικής πτήσης FR4978 προς το αεροδρόμιο του Μινσκ χωρίς την κατάλληλη αιτιολογία στις 23 Μαΐου 2021. Πρόκειται για απόφαση πολιτικής σκοπιμότητας με στόχο τη σύλληψη και κράτηση του δημοσιογράφου της αντιπολίτευσης Raman Pratasevich και της Sofia Sapega και αποτελεί μορφή καταστολής κατά της κοινωνίας των πολιτών και της δημοκρατικής αντιπολίτευσης στη Λευκορωσία.
                                 
                                 
                                    21.6.2021»
                                 
                              
                                     
                                 
                                 
                                     
                                 
                                 
                                    Ρωσική γραφή: Белаэронавигация
                                    Государственное предприятие
                                 
                                 
                                    Φαξ: +375 (17) 213-41-63
                                    Δικτυακός τόπος: http://www.ban.by/
                                    Διεύθυνση ηλεκτρονικού ταχυδρομείου: office@ban.by
                                    Ημερομηνία εγγραφής: 1996
                                 
                                 
                                    Κατά συνέπεια, η υπό κρατική ιδιοκτησία επιχείρηση BELAERONAVIGATSIA είναι υπεύθυνη για την καταστολή σε βάρος της κοινωνίας των πολιτών και της δημοκρατικής αντιπολίτευσης.